MDC Yoronga Kuita Congress yeWomen's Assembly
Mai Makone voronga kukwikwidza chinzvimbo chasachigaro weWomen's Assembly icho changa chiri chaMai Lucia Matibenga?
MDC inoti ichaitaextraordinary congressyeWomen’s Assembly kuti vazeye gwara rekutora, zvichitevera kumiswa basa kwe Women’s Assembly iyo yaitungamirwa naAmai Lucia Matibenga svondo rapera. Congress yegungano remadzimai yanga ichifanirwa kuitwa mu 2011 uye dzimwe nhengo dzebato iri, dzinoti hadzisi kufara zvachose nedanho rakatorwa ne Standing Committee. Vamwe vataura neStudio 7 vanoti, izvi zvave kuunza zinyekenyeke mubato uye vanoti zviri kuitika izvi zvinenge zvakakonangana naMai Matibenga chete. Asi vamwe vanoti hapana akanangwa pakuparadzwa kwehutungamiri musangano iri, sezvo vanhukadzi pachavo vainetsana mumashandiro avo, izvo zvaidzora musangano mumashure. Munyori mukuru mubato iri, VaTendai Biti, avo vanonzi ndivo vakanyora tsamba kuna Mai Matibenga vachivamisa basa, vati musangano uyu uchaitwa musi wa 28 mwedzi uno. Asi VaBiti havana kuda kutaura zvizhinji nezvenyaya iyi, vachiti sachigaro vebato ravo, VaLovemore Moyo, avo vakanyora tsamba yekudaidzira musangano wegungano nevanhukadzi, ndivo vanofanirwa kutaura nezvenyaya iyi. Mashoko anotiwo National Executive yeMDC, ichaitawo musangano wechimbichimbi, kuti vazeye zviri kuitika,extraordinary congressyeWomen’s Assembly isati yaitwa. Mashoko anoti sachigaro weMashonaland East, Mai Theresa Makone, ndivo vari kuda kukwikwidza chigaro changa chiina Mai Matibenga. Studio 7 haina kukwanisa kutaura naMai Makone, sezvo vanga vasiri kudaira nhare yavo. Mamwe mashoko anotiwo mamwe madzimai emubato iri, ayo ari kutsigira Mai Matibenga, anonzi atotanga chirongwa chekutsigira Mai Matibenga chinonzi “Friends of Lucia Matibenga Campaign”. Mutori wenhau we Studio 7, Carole Gombakomba aita hurukuro na Doctor John Makumbe nyanzvi mune zvematongerwo enyika, avo vanoti zviri kuitika izvi, chiratidzo chekuti zvinhu hazvina kumira zvakanaka mubato iri. Tichiri panyanya iyi, imwe nyanzvi munyaya dzezve matongerwo enyika, uye varinational directorveNCA, VaErnest Mudzengi, vanoti zvinhu zviri kunetsa muMDC, zviri kukonzerwa nekusawirirana panyaya yeConstutional Ammendment Bill Number 18. Mutori wenhau we Studio 7, Patience rusere aita hurukuro naVaMudzengi kuti tinzwe pfungwa dzavo pane zviri kuitika muMDC. Dzimwe Nhau Kubva ku Studio 7...